Patrizia von Brandenstein

Patrizia von Brandenstein (* 17. November 1939 in PhoenixFaken warrt as Geboortsjohr 1943 angeven, man dat is verkehrt. Dat Datum un de Geboortsoort kamt ut K. Wenigers Großes Personenlexikon (baseert op en Utkunft vun de US-Organisatschoon vun den Stand för amerikaansche Filmarchitekten), Arizona) is en US-amerikaansche Szenenbillnersche un Kledaaschmakersche mit russ’sche Afstammen.

 Leven un Wark 
De Dochter vun russ’sche Utwannerers is as junge Fro lange Tiet dör Europa reist un hett twee Johren in Frankriek tobröcht, woneem se en Utbilln an de Comédie Française maakt hett. In de 1960er Johren hett von Brandenstein as Kulissenmalersche, Requisiteursche un Sniedersche an’t Theater arbeit. Ünner annern weer se an’t Actors Studio. Vun 1966 an hett se acht Johren lang as Kledaaschmakersche und Bühnenbillnersche an’t American Conservatory Theater in San Francisco arbeit. In’n Harvst 1968 hett se eerste bedüdene Kledaaschskizzen utdacht för de Inszeneren The Front Page un Don’t Shoot Mable It’s Your Husband maakt. In’n Harvst 1969 hett se Kledaasch för dat Stück Trumpets and Drums utklamüstert.

1971 is se na’n Film wesselt, woneem se mit dat Utstatten för den Film The Candidate anfungen hett. 1977 is se to de Baasarchitektsche opstegen. Dorna hett se mit naamhafte Speelbasen tosamenarbeit as Miloš Forman, Mike Nichols, Sam Raimi oder Brian De Palma. Ehr gröttste Opgaav un togliek ok vun Brandensteins gröttste Filmspood weer 1983/84 de Musiker-Biografie Amadeus, för dat se en ümfaten Rokoko-Ensemble utklamüstern drööft hett.

Se is mit den Szenenbillner Stuart Wurtzel (* 1940) verheiraat, den se wiel ehr Tiet in San Francisco drapen hett. 

 Filmografie (Utwahl) 
 Johr Titel Funkschoon 1977 Between the Linesdt.: Zwischen den Zeilen Kledaaschmakersche 1977 Saturday Night Feverdt.: Nur Samstag Nacht Kledaaschmakersche 1978 Girlfriends Szenenbillnersche 1979 Heartlanddt.: Land meines Herzens Szenenbillnersche 1982 A Little Sexdt.: Der verführte Mann Kledaaschmakersche 1983 Touched Szenenbillnersche 1983 Silkwood Szenenbillnersche 1984 Amadeus Szenenbillnersche 1985 A Chorus Line Szenenbillnersche 1986 The Money Pitdt.: Geschenkt ist noch zu teuer Szenenbillnersche 1986 No Mercydt.: Gnadenlos Szenenbillnersche 1988 Betrayeddt.: Verraten Szenenbillnersche 1988 Working Girldt.: Die Waffen der Frauen Szenenbillnersche 1989 The Lemon Sistersdt.: Lemon Sisters Szenenbillnersche 1990 State of Gracedt.: Im Vorhof zur Hölle Szenenbillnersche 1991 Billy Bathgate Szenenbillnersche 1992 Sneakersdt.: Sneakers – Die Lautlosen Szenenbillnersche 1993 Six Degrees of Separationdt.: Das Leben – Ein Sechserpack Szenenbillnersche 1995 The Quick and the Deaddt.: Schneller als der Tod Szenenbillnersche 1995 Just Causedt.: Im Sumpf des Verbrechens Szenenbillnersche 1996 The People vs. Larry Flyntdt.: Larry Flynt – Die nackte Wahrheit Szenenbillnersche 1998 Mercury Risingdt.: Das Mercury Puzzle Szenenbillnersche 1999 Man on the Moondt.: Der Mondmann Szenenbillnersche 2000 Shaftdt.: Shaft – Noch Fragen? Szenenbillnersche 2002 The Emperor’s Clubdt.: Der Club der Cäsaren Szenenbillnersche 2003 It Runs in the Familydt.: Es bleibt in der Familie Szenenbillnersche 2005 The Ice Harvest Szenenbillnersche 2006 All the King’s Mendt.: Das Spiel der Macht Szenenbillnersche 2008 Deception Szenenbillnersche 2008 Nights in Rodanthedt.: Das Lächeln der Sterne Szenenbillnersche 2011 Limitlessdt.: Ohne Limit Szenenbillnersche 2011 Albert Nobbs Szenenbillnersche 2013 Words and Pictures Szenenbillnersche 2014 The Best of Medt.: The Best of Me – Mein Weg zu dir Szenenbillnersche

 Utteken 
Patrizia von Brandenstein weer för ehr Arbeiten teihnmol för grote Filmpriesen vörslahn, dorünner dreemol för den Oscar. Uttekent weer se mit dree Priesen:
 1985: mit den Oscar in de Kategorie Best Szenenbild för Amadeus
 1990: mit den Muse Award
 1993: mit den Below-The-Line Award

 Borns 

 Literatur 
 Kay Weniger: Das große Personenlexikon des Films, Band 1, S. 521. Berlin (2001) ISBN 3-89602-340-3

 Weblenken 

 Kortbeschrieven vun’t American Museum of the Moving Image
 Kortvörstellen op The Oscar Site

Kategorie:Fru
Kategorie:Börger von de USA
Kategorie:Szenenbillner
Kategorie:Kledaaschmaker
Kategorie:Boren 1939